பழங்காலத்தில், 'ரக்‌சாக்கள்' என்று அழைக்கப்படும் நாடோடி வேட்டைக்காரர்கள் தான் இங்கு ஆங்காங்கே தங்கியிருந்தனர். அடுத்து காங்க்ரா பள்ளத்தாக்கில் இருந்து ஆடு மேய்ப்பவர்கள் அங்கு வந்தனர், அவர்கள் விவசாயத்தை தொழிலாகக் கொண்டு அங்கேயே குடியேறினர். இந்த பிராந்தியத்தில் 'நவுர்' அல்லது 'நார்' என்று அழைக்கப்படுபவர்கள் தான் மிக ஆரம்பத்திலிருந்து வசிப்பவர்கள், இந்த இனம் குலு வாலிக்கு மட்டுமே உரியதொரு இனமாகும். இப்போது ஒரு சில நவுர் குடும்பங்களே இருப்பதாக அறியப்படுகிறது. மணாலியின் மேற்கு கரையில் ஹரிபூர் அருகிலுள்ள சோயல் கிராமத்தின் ஒரு நவுர் குடும்பம், அவர்கள் கொண்டிருந்த ஏராளமான நிலத்திற்காகவும், அங்கு 'ரக்‌சாக்களை' தொழிலாளர்களாக அமர்த்தும் அவர்களது பழக்கத்திற்காகவும் பெயர் பெற்றிருந்தது.

மணாலியின் மண் மற்றும் தினை வகையில் இயல்பாக வந்திராத ஆப்பிள் மரங்களையும் நன்னீர் மீன் குளங்களையும் ஆங்கிலேயர்கள் தான் அறிமுகப்படுத்தினர். ஆப்பிள் மரங்கள் முதலில் நடப்பட்ட போது, ஏராளமான பழங்கள் விளைந்து, எடை தாங்க முடியாமல் பல சமயங்களில் தொடர்ந்து கிளைகள் முறிந்து விழுந்து கொண்டிருந்ததாம். இன்று வரை, ஆப்பிளுடன் சேர்ந்து பிளம் மற்றும் பேரிக்காய் ஆகியவை தான் இங்கு வாழும் மக்களுக்கு வருமானத்திற்கான சிறந்த ஆதாரமாகத் திகழ்கின்றன.

1980களின் பிற்பகுதியில் காஷ்மீரில் தீவிரவாதம் அதிகரித்த பிறகு மணாலியில் சுற்றுலாத்தொழில் ஊக்கம் பெற்றது. ஆரவாரமில்லாத கிராமமாக இருந்த இந்நகரம் ஏராளமான தங்கும் விடுதிகள் மற்றும் உணவகங்களுடனான பரபரப்பான நகரமாக மாற்றம் பெற்றது.

வரலாறு
மணாலியில் சுற்றுலாத் தொழில்
தட்பவெப்பநிலை
பெயர் வரலாறு